লকডাউনৰ দেশেই আগবাঢ়িছে দেশ! পুনৰ কোনে জনালে দাবী? - Prag News\nHomeব্ৰেকিং নিউজলকডাউনৰ দেশেই আগবাঢ়িছে দেশ! পুনৰ কোনে জনালে দাবী?\nলকডাউনৰ দেশেই আগবাঢ়িছে দেশ! পুনৰ কোনে জনালে দাবী?\nকৰ্ণাটক : দেশজুৰি কৰ'নাৰ সংহাৰী ৰূপ।লকডাউনত স্তব্ধ কেইবাখনো ৰাজ্য। বেলাগামতো পৰিস্থিতি ভয়াৱহ। কেন্দ্রৰ প্ৰতি আহ্বান জনাই এইবাৰ লকডাউনক লৈ প্ৰশ্ন ৰাহুল গান্ধীৰ। মঙলবাৰে টুইটাযোগে কংগ্রেছ নেতাজনে সদৰি কৰিছে, 'ভাৰত চৰকাৰে এই কথা নুবুজে যে,কৰ'না সংক্রমণ ৰোধৰ একমাত্র পথ এতিয়া সম্পূর্ণ লকডাউন।' ন্যূনতম আয়ৰ প্ৰতি দৃষ্টিৰ ৰাখি লকডাউন ঘোষাণাৰ বাবে আহ্বান ৰাহুল গান্ধীৰ।\nকৰ'নাৰ দ্বিতীয় ঢৌত সংক্রমণৰ হাৰ তীব্ৰ গতিত বৃদ্ধি পোৱাৰ পাছতো লকডাউন দিয়া নহ'ব বুলি কেন্দ্র চৰকাৰে বাৰম্বাৰ আশ্বস্ত কৰিছিল। দেশবাসীক উদ্দেশ্যি ভাষণ দিওঁতে প্রধানমন্ত্রী নৰেন্দ্র মোদী সদৰি কৰিছিল যে, লকডাউনৰ কবলৰ পৰা দেশখন ৰক্ষা কৰিব লাগিব। সেইবাবে ৰাজ্যসমূহক লকডাউনকে শেষ অস্ত্র হিচাপে ব্যৱহাৰৰ পৰামর্শ প্ৰদান কৰিছিল নৰেন্দ্ৰ মোদীয়ে। এতিয়া লকডাউনৰে পোষকতা কৰিছে চিকিৎসক-বিশেষজ্ঞ সকলে। দৈনিক সংক্রমণৰ সংখ্যা পূৰ্বৰ তুলনাত হ্ৰাস পালেও মৃত্যুৰ সংখ্যাই ক্রমাৎ উদ্বেগ বৃদ্ধি কৰা পৰিলক্ষিত হৈছে।\nবিগত ২৪ ঘণ্টাত ভাৰতবৰ্ষত নতুনকৈ কৰ'নাত আক্রান্ত হৈছে ৩ লাখ ৫৭ হাজাৰ ২৯ জন। এদিনতে দেশত কৰ'নাই প্রাণ কাঢ়িছে ৩ হাজাৰ ৪৪৯ জনৰ। বিগত ২৪ ঘণ্টাত সুস্থ হৈ উঠিছে ৩ লাখ ২০ হাজাৰ ২৮৯ জন। কেন্দ্রীয় স্বাস্থ্য মন্ত্রণালয়ৰ পৰিসংখ্যা অনুসৰি, এতিয়ালৈকে দেশত মুঠ ক'ভিড আক্রান্ত সংখ্যা ২ কোটি ২ লাখ ৮২ হাজাৰ ৮৩৩জন। সুস্থ হৈ উঠিছে ১ কোটি ৬৬ লাখ ১৩ হাজাৰ ২৯২জন। ক'ভিড আক্রান্ত হৈ মৃত্যু হৈছে ২ লাখ ২২ হাজাৰ ৪০৮জনৰ। এই মুহূর্তলৈকে দেশত ক'ভিড পজিটিভ ৰোগীৰ মুঠ সংখ্যা ৩৪ লাখ ৪৭ হাজাৰ ১৩৩জন।\nPrevious articleক'ভিড সংক্ৰমণ, অনাকাংক্ষিত অভিলেখ ডিব্ৰুগড় জিলাৰ\nNext articleৰাজ্যত বলবৎ নতুন নিৰ্দেশনা ! কাইলৈৰ পৰা সন্ধিয়া ৬ বজাৰ পৰা সান্ধ্যআইন !
